# Loek van Wely

Loek van Wely (nascut el 7 d'octubre de 1972), és un jugador d'escacs neerlandès, que té el títol de Gran Mestre des de 1993. El 2001 va arribar a formar part del top 10 mundial.
A la llista d'Elo de la FIDE del desembre de 2021, hi tenia un Elo de 2612 punts, cosa que en feia el jugador número 5 (en actiu) dels Països Baixos, i el 199è millor jugador del rànquing mundial. El seu màxim Elo va ser de 2714 punts, a la llista d'octubre de 2001 (posició 12 al rànquing mundial).

## Resultats destacats en competició

El 1994 empatà al primer lloc amb Artaixès Minassian al World Open de Filadèlfia amb 7½/9 punts, i hi fou segon per desempat). El 1995 fou segon al XXXè Memorial Capablanca, celebrat a Matanzas, Cuba, del 9 al 23 de maig (el campió fou Anthony Miles). El 1999 guanyà la 36a edició del Memorial Rubinstein, a Polanica-Zdrój.
Ha guanyat el Campionat dels Països Baixos sis cops seguits, entre 2000 i 2005. El 2002, a Maastricht, va empatar amb el programa d'ordinador Rebel en un matx a quatre partides (+2 -2 =0). El 2004 fou quart al prestigiós Aeroflot Open.
El 2005, va liderar l'equip neerlandès a la victòria en el Campionat d'Europa per equips, a Göteborg. A finals d'any, va participar en la Copa del món de 2005 a Khanti-Mansisk, un torneig classificatori per al cicle del Campionat del món de 2007, on tingué una bona actuació, tot i que fou eliminat en quarta ronda (vuitens de final) per Ruslan Ponomariov.
El 2007 empatà als llocs 2n-4t amb Vadim Malakhatko i Aleksei Fiódorov a la President's Cup a Bakú (el campió fou Arkadij Naiditsch) El 2009, fou segon al fort torneig "Kutxa" de Sant Sebastià, (un torneig tancat, amb 10 participants), per sota de Jordi Magem.
Van Wely participa habitualment al torneig d'elit Corus, tot i que mai no l'ha guanyat. Després de l'edició de 2010, ha participat en aquest torneig durant 19 anys seguits. El maig de 2010, va guanyar la 14a edició de l'Obert de Chicago.
El 2013 empatà als llocs 4t-5è amb Ivan Sokolov al fort 21è Torneig Sigeman & Co (torneig de Categoria XV), (el campió fou Richard Rapport) El 2014 es proclamà per setè cop campió nacional dels Països Baixos i el 2015 fou subcampió (el campió fou Anish Giri).

## Notes i referències

* 1 2 «Nota biogràfica de Loek van Wely» (en anglès). Chessgames.com. [Consulta: 16 novembre 2014].
* ↑ «"Rànquing d'escaquistes per federació: Països Baixos"» (en anglès). lloc web de la FIDE. [Consulta: 28 desembre 2021].
* ↑ Posició al rànquing mundial i evolució Elo de Loek van Wely «benoni.de» (en alemany). Arxivat de l'original el 2013-12-03. [Consulta: 27 abril 2011].
* ↑ «30è Memorial Capablanca, resultats i classificació» (en anglès). chess.gr. Arxivat de l'original el 2012-02-20. [Consulta: 16 gener 2013].
* ↑ Umiastowski, Adam. «Historial, resultats complets, partides, i taules de creuaments del Memorial Rubinstein» (en polonès). Arxivat de l'original el 2011-04-23. [Consulta: 3 novembre 2011].
* ↑ «Dades sobre els campionats dels Països Baixos, i historial de guanyadors» (en anglès). endgame.nl. Arxivat de l'original el 1 de febrer 2010. [Consulta: 18 abril 2011].
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.
* ↑ (el campió fou Serguei Rublevski) «The Aeroflot Chess Festival revisited» (en anglès). Chessbase.com, 19-03-2004. [Consulta: 9 maig 2011].
* ↑ Resultats i classificació del Campionat d'Europa per equips de 2005 Arxivat 2012-03-09 a Wayback Machine. The Week in Chess núm.561 (anglès)
* ↑ Lloc web oficial de la Copa del món de 2005 (anglès)
* ↑ Resultats de la FIDE World Cup 2005 a Informació sobre els campionats del món d'escacs al lloc web de Mark Weeks (anglès)
* ↑ The Week in Chess 580 Arxivat 2007-10-07 a Wayback Machine. (anglès)
* ↑ «Tournament report July 2007: 2nd President's Cup». FIDE. [Consulta: 28 novembre 2011].
* ↑ «Kutxa, Donostia 2009, classificació i partides» (en anglès). 365chess.com. [Consulta: 26 setembre 2010].
* ↑ Greengard, Michael. «GM Peter Svidler's Game Of the Day». Internet Chess Club, 18-01-2010. [Consulta: 25 gener 2010].
* ↑ «Taules completes de guanyadors de les edicions del Torneig Corus de 1968 a 2010». Arxivat de l'original el 2012-03-09. [Consulta: 26 setembre 2010].
* ↑ Crowther, Mark. «The Week in Chess: 14th Chicago Open 2010». London Chess Centre, 01-05-2010. [Consulta: 1r juny 2010].
* ↑ «Rapport wins 21st Sigeman & Co on tiebreak» (en anglès). chessvibes.com, 29-05-2013. Arxivat de l'original el 2013-06-08. [Consulta: 4 març 2014].
* ↑ «21st Sigeman & Co. tournament continues tradition» (en anglès). Chessbase, 23-05-2013. [Consulta: 4 març 2014].
* ↑ «Anish Giri and Anne Haast are 2015 Dutch champions». fide.com. [Consulta: 16 juliol 2015]. (anglès)

## Enllaços externs

* Loek Van Wely's rating history graphed in comparison to other top chess players at chessgraphs.com
* Posicions crítiques de les seves partides a «wtharvey.com» (en anglès). [Consulta: 28 abril 2011].